دونیا اویغور قورولتایی

دونیا اویغور قورولتایی (DUQ) (اویغورجا: دۇنیا ئۇیغۇر قۇرۇلتىیى / Dunya Uyghur Qurultiyi) — سینجان اویغور اؤزرک بؤلگه‌سی داخیلینده‌کی و خاریجینده‌کی اویغورلارین حاقلارینی قوروماغی مقصدله‌ین، سورگونه گؤندریلمیش اویغورلارین یاراتدیغی اولوسلارآراسی بیر تشکیلاتدیر. بو تشکیلاتین ایندیکی باشچیسی ربیعه قدیر، فخری باشچیسی ایسه محمد ریضا بئکیندیر. چین خالق رئسپوبلیکاسی طرفیندن تئررور تشکیلاتی اولاراق اتهام ائدیلیر.

1992-جی ایلده تورکییه‌نین ایستانبول شهرینده تورک قورو قوووه‌لریندن امکلی گئنئرال-مایور ریضا بئکین (داها سونرا شرقی تورکوستان وقفی باشچیسی و دونیا اویغور قورولتایی فخری باشچیسی) و یانداشلاری طرفیندن قورولان شرقی تورکوستان میللی قورولتاییندان سونرا اسماعیل جئنگیزین لیدئرلیگی ایله قورولان و شرقی تورکوستان میللی مرکزینین دعوتی ایله ایستانبولدا ائدیلن موشاویره ایجلاسلاریندان سونرا قورولان شرقی تورکوستان قورولتایی ایله 1996-جی ایلده آلمانییانین مونهئن شهرینده دولقون عیسا وئ یانداشلاری طرفیندن قورولان دونیا اویغور گنجلر قورولتایی کیمی کیچیک تشکیلاتلار، 2004-جو ایلده ارکین آلپتکینین باشچیلیغیندا بیرلشدیریله‌رک دونیا اویغور قورولتایی یارادیلمیشدیر. قورولتایین قورولوشداکی اساس آدی شرقی تورکوستان قورولتایی ایدی. داها سونرا بو آد شرقی تورکوستان (اویغوروستان) قورولتایی اولاراق دییشدیریلدی. یوردون میللی، جوغرافی و تاریخی آدی اولان شرقی تورکوستان آدی قالدیریلاراق اویغور قورولتایی اولاراق دییشدیریلدی. بو دییشیکلییه گؤره شرقی تورکوستانین بوتؤولوگونو قورویان بیر قروپ اویغور، قازاخ، قیرغیز و اؤزبک قارداشلاری ایله بیرلیکده 2004 ایلینده سورگونده‌کی شرقی تورکوستان حکومتینین اطرافیندا بیرلشدیلر. سورگون حکومتی‌نین اعلان ائدیلدیگی ایستانبولدا تشکیل ائدیلن مطبوعات ایجلاسینا ریضا بئکین ده قاتیلدی. شرقی تورکوستان سورگون هؤکومتینین باش ناظیر وظیفه‌سینه 2009 ایلینده اسماعیل جئنگیز گتیریلدی. حکومتین پرئزیدئنتلیگی وظیفه‌سینی ایسه احمد ایگم‌بئردی یئرینه یئتیریر.

 قایناق 

 آذربایجان لاتین خطلی ویکیپدیاچیلاری طرفیندن یارادیلان دونیا اویغور قورولتایی مقاله‌سی.
 اویغور قورولتایی 

بؤلمه:اویغورلار
بؤلمه:قورولتایلار